

Limska 3, 52100 Pula

Oib: 28973802417

Tel. 052/556-610

Mob. 098/701 349

e-mail: [dvslatkisvijet@gmail.com](mailto:dvslatkisvijet@gmail.com)

PROGRAM RADA PREDŠKOLE

DJEČJEG VRTIĆA SLATKI SVIJET

Za djecu u godini prije polaska u osnovnu školu

koja su integrirana u redoviti program

Autor programa: Maja Pliško Škalic, odgojielj-ravnatelj

Pula, rujan 2018.

Sadržaj:

|  |
| --- |
| 1. UVOD 3 |
| * 1. CILJ PROGRAMA 3 |
| * 1. ZADAĆE PROGRAMA 4 |
| 1.2.1. PRILAGODBA 4 |
| 1.2.2. ZDRAVSTVENO-HIGIJENSKE NAVIKE 4 |
| 1.2.3. SPOZNAJNI RAZVOJ 4 |
| 1.2.4. TJELESNI I PSIHOMOTORIČKI RAZVOJ 5 |
| 1.2.5. SOCIO-EMOCIONALNI RAZVOJ 5 |
| 1.2.6. GOVOR, KOMUNIKACIJA, IZRAŽAVANJE I  STVARALAŠTVO 6 |
| 1. USTROJSTVO PROGRAMA 7 |
| 3. MATERIJALNI UVJETI 9 |
| 4. ODGOJNO-OBRAZOVNI RAD 10 |
| 5. NJEGA I SKRB ZA TJELESNI RAST I ZDRAVLJE  DJECE 12 |
| 6. NAOBRAZBA I STRUČNO USAVRŠAVANJE  ODGOJNIH DJELATNIKA 13 |
| 7. SURADNJA S RODITELJIMA 14 |
| 8. SURAD NJA S VANJSKIM USTANOVAMA 15 |
| 9. VREDNOVANJE PROGRAMA 15 |
| 10. FINANCIRANJE PROGRAMA 16 |
| 11. ZAKLJUČAK 16 |
| 12. PRILOZI 17 |
| 12.1. DIPLOMA – MAJA PLIŠKO ŠKALIC 17 |
| 12.2. DIPLOMA – SUZANA PRENZ 18 |
| 13. LITERATURA 19 |

# UVOD

Program predškole namijenjen je djeci u godini pred polazak u školu integriranoj u redoviti odgojno-obrazovni rad.

Utemeljen je na Programskom usmjerenju odgoja i obrazovanja predškolske djece čije je polazište humanističko-razvojni pristup, holistički pristup djetetu te fleksibilna organizacija prostora i vremena za aktivnosti djece predškolske dobi.

Program ćemo provoditi u skladu sa suvremenom koncepcijom predškolskog odgoja i obrazovanja, polazeći od stvarnih potreba djeteta i njegove osobnosti, u stalnoj interakciji s obitelji i okruženjem.

Program rada predškole izrađen je i provodit će se u skladu sa zakonskim propisima koji se odnose na predškolski odgoji i obrazovanje.

### 1.1. CILJ PROGRAMA

Osnovni je cilj programa cjelovit razvoj dječje osobnosti i jačanje temeljnih kompetencija s naglaskom na socijalni aspekt i uspješnu prilagodbu djeteta na novu situaciju (polazak u školu).

Obilježja programa su pružanje prigode za stvaranje pozitivne slike o sebi, svojim mogućnostima i stjecanja povjerenja u sebe i osobe u okruženju uz pružanje raznovrsnih razvojnih poticaja.

Važan segment programa je mogućnost otkrivanja odstupanja u zdravom razvoju, predviđanje budućih poremećaja u ponašanju te provođenje preventivnih aktivnosti.

Bitan čimbenik socijalnog razvoja djeteta je partnerski odnos odgojitelja i roditelja stoga se naglasak postavlja na uzajamnom djelovanju, poštovanju, zajedničkom rješavanju problema u razvoju i odgoju, međusobnom informiranju i razvijanju odnosa punog povjerenja uz uvažavanje osobnih i profesionalnih kompetencija.

Djeca uključena u program predškole u potpunosti su integrirana u život i rad vrtića.

### 1.2. ZADAĆE PROGRAMA

Program je zasnovan na poznavanju razvoja djeteta, značajkama zajedničkih razvojnih faza imajući pritom na umu da je svako dijete jedinstveno i individualno.

Zadaće po razvojnim područjima:

|  |
| --- |
| **1.2.1. PRILAGODBA** |
| * stvaranje ugođaja u kojemu se dijete osjeća dobrodošlo * stvaranje prilika za uključivanje djeteta u aktivnosti s drugom djecom * pomoći djetetu da u igri doživljava uspjeh * poticati otvoreno i nesputano izražavanje svojih misli i doživljaja |
| **1.2.2. ZDRAVSTVENO – HIGIJENSKE NAVIKE** |
| * ukazivanje na potrebu redovitog i pravilnog pranja ruku i lica * stjecanje znanja o očuvanju zdravlja (tjelesna aktivnost, vježbanje, odmor, pravilna prehrana i higijena) * usvajanje pravilnog položaja tijela prilikom svakodnevnih aktivnosti (sjedenje, skakanje, puzanje, čučanje, stajanje i sl.) i pravilnog disanja |
| **1.2.3. SPOZNAJNI RAZVOJ** |
| * stvaranje prilika za razvijanje vještine rješavanje problema * razvijanje vještine klasificiranja i razvrstavanja predmeta * razvijanje logičkog zaključivanja * poticanje jasnog opisivanja stavova, mišljenja i doživljaja * njegovanje i poticanje radoznalosti kao osnovnog pokretača spoznajnih aktivnosti * bogatiti dječje iskustvo putem odabranih sadržaja * poticati otkrivanje i razumijevanje odnosa vremenskih pojmova * poticati razvoj svijesti o već stečenim iskustvima kojima se dijete može služiti u svladavanju određenih prepreka u novim situacijama * usvajanje sposobnosti korištenja raznih izvora informacija * stvaranje prilika za razvoj povjerenja u svoje sposobnosti * usvajanje osnovnih pojmova vezano uz očuvanje okoliša, održivi razvoj i racionalno korištenje energije * razvoj taktilne, vizualne, slušne, njušne i prostorne percepcije * razvoj operativnog mišljenja |
| **1.2.4. TJELESNI I PSIHOMOTORIČKI RAZVOJ** |
| * razvijati ravnotežu te fleksibilnost u zauzimanju raznih položaja tijela * usvajanje temeljnih znanja o zdravstvenoj kulturi radi očuvanja vlastitog tjelesnog i mentalnog znanja i zdravlja drugih ljudi * stjecanje navike svakodnevnog boravka na svježem zraku i svakodnevnog vježbanja * razvoj fine motorike (rezanje škarama, lijepljenje, oblikovanje, crtanje i dr.) * uklanjanje nepoželjnog držanja tijela u raznim situacijama te ukazivanje na pravilan način sjedenja, stajanja, hodanja * usvajanje pravilnog korištenja i držanja različitih pomagala (olovka, ravnalo, kist, škare i sl.) * poticanje na različite oblike kretanja (puzanje, penjanje, skakanje) pokretljivosti i spretnosti pri kretanju * osvještavanje važnosti funkcija pojedinih organa u tijelu * razvoj koordinacije i preciznosti * razvoj složenih senzornih vještina |
| **1.2.5.SOCIO – EMOCIONALNI RAZVOJ** |
| * razvoj samopouzdanja i vjere u vlastite sposobnosti * stvaranje mogućnosti za uspjeh te rješavanje problemskih situacija * razvijanje i njegovanje emocionalne inteligencije * usvajanje vrijednosti suradničkog odnosa * razvoj razumijevanja društvenih odnosa, različitih uloga i ponašanja ljudi * razvijati sposobnost regulacije emocija, usklađenja svojih ponašanja s tuđim * razvoj sposobnosti odgode ispunjenja svojih želja i jačanje ponašajne samokontrole * stvaranje autonomije i pozitivne slike o sebi * uspostavljanje čvrstih emocionalnih veza među djecom i odraslima * razumijevanje društvenih događaja i društvenog života te aktivno uključivanje u istima * usvajanje znanja o obiteljskim i porodičnim vezama i odnosima * njegovanje kulturne baštine svog kraja i domovine * razvijati i poticati svijest o održivom razvoju * razvoj sposobnosti donošenja samostalnih odluka * razvoj samo vrednovanja * razvoj samostalnosti i neovisnosti u zadovoljavanju potreba |
| **1.2.6. GOVOR, KOMUNIKACIJA, IZRAŽAVANJE I STVARALAŠTVO** |
| * usvajanje pravilne intonacije i artikulacije glasova * bogaćenje rječnika * poticati razvoj sposobnosti analize i sinteze * poticati interes za pisanom i izgovorenom riječju * razvijati vještinu pretvorbe neverbalnog izražavanja u verbalno * usvajanje kulturnog govora * usvajanje osnovnih izraza komunikacije na stranim jezicima * utjecati na regulaciju tempa govora * razvijati sposobnost prepoznavanje neverbalne komunikacije * razvijati vještinu osmišljavanja pričane riječi * upoznavanje novih izraza u različitim kontekstima * poticanje korištenja standardnog književnog jezika uz njegovanje jezične baštine svog kraja * poticanje glazbenog stvaralaštva, sposobnosti pažljivog slušanja te opuštanja i stvaranja dobrog raspoloženja * razvijanje kreativnog mišljenja * omogućavanje i poticanje izražavanje emocija kroz likovno izražavanje * izgradnja ljubavi prema kulturnom i umjetničkom nasljeđu * poticanje igri riječima te usmjeravanje pažnje na glasove ili zvukove * poticanje istraživačkih aktivnosti i korištenje različitih oblika komunikacije * razvoj sposobnosti doživljavanja i razumijevanja scenskih i literarnih djela * razvoj glazbenog pamćenja * razvoj osjetljivosti za različita likovna sredstva i materijale * razvoj likovne imaginacije |
| USTROJSTVO PROGRAMA Sjedište Dječjeg vrtića „SLATKI SVIJET“ (u daljnjem tekstu Dječji vrtić) je u Puli, Limska 3.  U Dječjem vrtiću djeluje jedna mješovita odgojno-obrazovna skupina.  Dječji vrtić organizira i provodi programe njege, odgoja , obrazovanja, zdravstvene zaštite i prehrane djece od navršene treće godine života do polaska u školu.  U skladu s nacionalnim programima i strategijama u RH u vrtiću se provodi:  ***Redioviti cjelodnevni desetsatni program rada***  Program rada vrtića te organizacija prostora provodi se u skladu sa smjernicama pedagoške koncepcije.    **Ustrojstvo radnog vremena:**  Cjelodnevni program u trajanju od 10 sati: od 6,30 do 16,30 sati (uz mogućnost prilagodbe prema potrebama korisnika).  Rad odgojitelja odvija se u smjenama:   1. smjena: od 6,30 do 12,30 2. smjena: od 10,30 do 16,30   **Struktura radnog vremena:**  DNEVNO ZADUŽENJE:   * neposredan rad s djecom 6,0 h * dnevna priprema 1,0 h * dnevna stanka 0,5 h * ostale aktivnosti po 0,5 h   Godišnjem planu i programu  UKUPNO DNEVNO: **8,0 h**  TJEDNO ZADUŽENJE:   * neposredan rad s djecom 6,0 h x 5 dana = 30,0 h * dnevna priprema 1,0 h x 5 dana = 5,0 h * dnevna stanka 0,5 h x 5 dana = 2,5 h * ostale aktivnosti po 0,5 h x 5 dana = 2,5 h   Godišnjem planu i programu  UKUPNO TJEDNO: **40,0 h**  **Odgojno-obrazovni radnici:**  Odgojitelji predškolske djece – VŠS (tri odgojitelja s punim radnim vremenom)   1. Odgojitelj-ravnatelj: Maja Pliško Škalic 2. Odgojitelj: Suzana Prenz 3. Odgojitelj-pripravnik: Meja Šicel   Vanjski suradnici:  1. Stručni suradnik: mag.psych. Luana Poleis  2. Glazbeni pedagog: mag.mus. Martina Mahić  U Program predškole uključena su djeca polaznici našeg redovitog desetosatnog programa u godini dana prije polaska u osnovnu školu.  Oprema i organizacija prostora primjerena je dječjim potrebama te jamči provedbu programom određenih zadaća.  Program predškole provodi se u sklopu redovitog programa, u prijepodnevnim satima. Realizacija programa dokumentira se putem pedagoške dokumentacije (dnevno, tjedno i mjesečno).  Program vode odgojitelj predškolske djece, stalno zaposleni u Dječjem vrtiću, čije se potvrde o stručnoj osposobljenosti nalaze u Prilogu.  U provedbu programa uključena je stručna suradnica – psiholog.  Program perdškole sufinanciran je od strane Ministarstva znanosti i obrazovanja (kroz 8 mjeseci).   1. **MATERIJALNI UVJETI**   ***Okruženje*** omogućuje: izbore, svladavanje i autonomiju (u službi cjelovitog razvoja), odgovara zahtjevima: jednostavnost, stimulacija, stabilnost, sigurnost. Potiče radoznalost i interakciju djeteta s okolinom.  ***Osnovna oprema*** odgovara namjeni prostora, omogućuje realizaciju odgono-obrazovnog rada s djecom, blagovanje i spavanje-odmor; prilagođena je dječjim razvojnim potrebama za čitanje slikovnica, glazbene i likovne aktivnosti, istraživačke aktivnosti, dramsko-obiteljske igre, igre građenja i konstruiranja, manipulativne igre. Jednostavne je i stabilne konstrukcije, lako za održavanje, lako pokretljivi elementi, dimenzionirani prema uzrastu djece.  ***Didaktička sredstva i pomagala*** zadovoljavaju sve zadaće koje se ostvaruju u dječjem vrtiću. Igračke su netoksične, trajne i postojane, lako se peru. Sredstva koja aktiviraju više osjetila i potiču na aktivno djelovanje. Fond sredstava; količina i broj pojedinih vrsta zadovoljava potrebe djece.  ***Dnevni boravak*** namijenjen je provođenju odgojno-obrazovnog rada s djecom, igri, raznolikim aktivnostima, objedovanju i spavanju – odmoru. Prostor dnevnog boravka ima površinu od 100 m2 i prosječnu visinu 300 cm.  ***Prostori za odgojno-obrazovne*** *radnike* imaju površinu od 8m2, te se sastoje od garderobnog i sanitarnog prostora.  ***Unutarnje karakteristike*** osiguravaju i štite djetetov psihofizički integritet, te omogućuju aktivnosti ostvarenja zadaća i i ciljeva programa.   * Ugodna fizička klima: temperatura, osvjetljenje, razina buke. * Emocionalna i razvojna klima: privlačno okruženje, mogućnos izbora osame ili društva, poticajni materijali, igračke i oprema. * Oblikovanje: ulazno garderobni prostor, prostor za igru i kretanje, tihi kutak, likovni centar, građevni centar, prostor za odmor, prostor za blagovanje, prostor za njegu sa sanitarnim dijelom, sanitarije i garderobni prostor za odgojno-obrazovne radnike; ukupna površina: 130 m2.   Program predškole odvija se u prostorima dječjeg vrtića, u sobi dnevnog boravka već postojeće odgojne skupine. U Dječjem vrtiću „Slatki svijet“ već postoje sigurnosno-zaštitni i preventivni programi kao i protokoli postupanja u mogućim rizičnim situacijama. Sve odredbe programa primjenjuju se i za program predškole. Svakodnevni boravak na zraku je sastavnio dio programa predškole, sudjelovanje u kazališnim predstavama, izletima, sportskim i ostalim manifestacijama u suradnji s vanjskim čimbenicima. Soba dnevnog boravka bogato je opremljena različitom didaktikom, nizom poticajnih sredstava i materijala (prirodni, neoblikovani…), s mogućnošću eksperimentiranja, manipuliranja, igranja i provođenja različitih projekata proizašlih iz interesa djece. Pored navedenog u odgojnoj skupini postoje audio-vizualna sredstva, sredstva za likovno, govorno-scensko izražavanje, glazbeno izražavanje i razni potrošni materijal (olovke u boji, flomasteri, ljepila, pastele, tempere, blokovi za crtanje, plastelin, glina…), te je osigurana i odgovarajuća dodatna oprema, didaktička sredstva i druga pomagala koja ovaj program zahtijeva.   1. **ODGOJNO OBRAZOVNI RAD**   Program predškole temelji se na jednakim polazištima, ciljevima i načelima kao i Godišnji plan i program vrtića. Osnovni principi rada su fleksibilnost i individualizirani pristup. Uvjeti i okruženje za provođenje programa i aktivnosti se planiraju uzevši u obzir zadaće kao smjernice:   * razvijanje socijalne kompetencije djece koje omogućavaju privikavanje na izvan obiteljski i institucijski kontekst, potiču kulturu komunikacije, zajedničkog življenja i ophođenja, socijalno-emocionalnih veza, suradničko učenje, nenasilno rješavanje sukoba, nošenje s porazom, timski rad, preuzimanje odgovornosti za vlastito ponašanje i postupke prema sebi, drugima i okruženju, te samostalnost u obavljanju svakodnevnih rutina; * razvijanje navike tjelesnog vježbanja i očuvanja vlastitog zdravlja kroz igru i druge aktivnosti; * stvaranje primjerenog okruženja za spontano bogaćenje rječnika, kvalitetno izražavanje i razvoj razumijevanja, slušanje, govora i jezika, odnosno razvijanje predčitačkih, predmatematičkih i grafomotoričkih vještina; * osnaživanje istraživačkog interesa djece, poticanje rješavanja problemskih situacija i razvoj kritičkog mišljenja te poticanje djece na nesmetano planiranje, organiziranje i provedbu aktivnosti; * poticanje kreativnog izražavanja ideja, iskustava i osjećaja djece u raznim umjetničkim područjima i izražajnim medijima.   Planiranje sadržaja temelji se na promatranju, slušanju i dogovaranju s djecom pri čemu su njihovi interesi, individualne razvojne mogućnosti i postojeća iskustva, znanja i razumijevanja najvažniji kriterij za nadogradnju. Odgajatelji kao moderatori potiču djecu na sudjelovanje, promišljanje, planiranje, istraživanje, otkrivanje te rješavanje problema i rasprave djece međusobno kao i korištenje različitih izvora učenja. Dijete je aktivni sudionik u procesu stvaranja kurikuluma odgojne grupe zajedno s odgojiteljem. U tromjesečnom planu odgojitelj planira razvojne zadaće koje će se intenzivnije ostvarivati kako za cijelu grupu, tako za poneku djecu ili individualno za pojedino dijete, a odnose se na tjelesni i psihomotorni razvoj, socijalno-emocionalni razvoj i razvoj ličnosti, spoznajni razvoj, govor, komunikaciju, izražavanje i stvaralaštvo. Razvojne zadaće će se ostvarivati putem planiranih i osmišljenih organizacijskih i materijalnih uvjeta, suradnje sa stručnjacima, roditeljima i drugim zaposlenicima u vrtiću, sklopova aktivnosti, tema i projekata. Sklopovi aktivnosti iz orijentacijskog plana razrađuju se prema Programskom usmjerenju, a obuhvaćaju sljedeće djelatnosti: životno-praktične i radne aktivnosti, raznovrsne igre, druženje i društveno-zabavne aktivnosti, umjetničke sadržaje, istraživanje i stvaranje, istraživačko-spoznajne aktivnosti, specifične aktivnosti s kretanjem, specifične aktivnosti za provedbu specifičnih zadaća. Kako bi što uspješnije mogao realizirati planirane zadaće i sklopove aktivnosti odgojitelj izrađuje tjedni plan rada koji se temelji na orijentacijskom planu i tjednim zabilješkama o ponašanju i potrebama djece u grupi. Iz tjednog plana proizlaze dnevni planovi u kojima se planiraju poticaji za one aktivnosti iz tjednog plana koje se toga dana namjeravaju ostvariti. Poticaji se planiraju onim redoslijedom koji omogućava djetetov uobičajeni ritam zadovoljavanja dnevnih potreba. U dnevnom planu odgojitelji pišu zapažanja u kojima se bilježi interes djece za ponuđene poticaje i aktivnosti, motiviranost djece kao i njihovi prijedlozi. Na osnovu navedenih zapažanja odgojitelj planira daljnji rad s djecom. Na kraju mjeseca odgojitelj piše vrednovanje u kojem navodi svoju procjenu realiziranih planiranih razvojnih zadaća, navodi kod koje djece se vidio napredak u odnosu na planirane zadaće, komentira realizaciju za cijelu grupu, spontanost, inicijativu i stvaralaštvo djece. U vrednovanju ostvarenog plana navodi i ostvarene sklopove aktivnosti i sadržaje koji su za djecu bili posebno vrijedni, kao i u kolikoj su mjeri u realizaciju programa bili uključeni roditelji, vanjski čimbenici i ostali sudionici u odgojno-obrazovnom procesu. Praćenje razvoja i učenja djece odgojitelj dokumentira putem svojih zapažanja u mjesečnom planu rada foto zapisima, radovima djece i listama praćenja.   1. **NJEGA I SKRB ZA TJELESNI RAST I ZDRAVLJE DJECE**   Za program predškole osigurani su optimalni higijenski uvjeti za boravak djeteta u Ustanovi. Implementacijom HACCP sustava u Ustanovi su stvoreni uvjeti sukladno zakonskim propisima i normativima – higijenski i sanitarni nadzor od nadležnih institucija, mikrobiološka ispravnost namirnica, kvantitativna i kvalitativna ispravnost prehrane… Sva djeca polaznici programa obavezni su dolaskom u vrtić donijeti liječničku potvrdu kojom se potvrđuje da dijete može boraviti u Ustanovi. Vanjski suradnici Ustanove koji su nadležni za praćenje sanitarno-higijenskih uvjeta su Zavod za javno zdravstvo IŽ i sanitarna inspekcija, kao i liječnik pedijatar ili obiteljski liječnik koji prati zdravstveno stanje djeteta.  Tjelesni razvoj i zdravlje je preduvjet razvoja djeteta u cjelini te je prioritetna zadaća svih koji rade u predškolskom odgoju.  Kroz tu zadaću omogućavamo djeci:  - zadovoljavanje osnovnih tjelesnih potreba za hranom, zrakom , kretanjem, igrom, boravkom na zraku i sl.  - njegovanje mišićnih reakcija potrebnih za održavanje stava tijela i ravnoteže  - usavršavanje osnovnih oblika kretanja ( puzanje, hodanje, trčanje, skakanje, povlačenje, penjanje, guranje, potiskivanje, bacanje, hvatanje, dizanje, nošenje, kotrljanje, kolutanje),  - povećanje otpornosti organizma na nepovoljne utjecaje okoline,  - svakodnevne boravke na vanjskom prostoru  Pri upisu djece prema planu potrebno je :  - provesti inicijalne intervjue s roditeljima novoupisane djece  - formirati skupine i pripremiti sve za početak rada skupina  - detektirati djecu s posebnim potrebama  - pratiti upise, ispise i nove potrebe djece i roditelja,  - voditi potrebnu dokumentaciju o djetetu unutar skupine,  - pratiti osobnost svakog djeteta i njegovih potreba,  - upoznati individualni ritam svakog djeteta i uskladiti ga s dnevnim ritmom skupine  Inicijalnim razgovorima pri upisu i uvidom u liječničke potvrde djece potrebno je :  - utvrditi o kojoj se posebnoj potrebi radi  - utvrditi postupke i mjere radi usklađenog djelovanja svih čimbenika koji skrbe o djetetu  - izraditi individualne planove za rad s djecom s posebnim potrebama  Prehrana djece organizirat će se prema najnovijim preporukama i normativima. Koristit će se namirnice zdrave hrane i način prehrane koji pridonosi zdravom razvoju. Nadzor nad prehranom na temelju ugovora vršit će zaposlenici Zavoda za javno zdravstvo.  U sklopu programa provodi se Sigurnosno- zaštitni plan i program kojime se definiraju: redovne mjere sigurnosti, obvezni postupci zaposlenika u kriznim situacijama.   1. **NAOBRAZBA I STRUČNO USAVRŠAVANJE ODGOJNIH DJELATNIKA**     Cilj stručnog usavršavanja je jačanje profesionalnih i osobnih kompetencija koja su neophodna za unaprjeđenje odgojno – obrazovnog rada.  Redovitim informiranjem odgojitelja i stručnog tima o stručnoj periodici, održavanju stručnih skupova, radionica i predavanja odabiru se različiti vidovi i načini stručnog usavršavanja.  Stručno usavršavanje odvijati će se putem:  - održavanja sjednica Odgojiteljskog vijeća  - skupnog stručnog usavršavanja u Vrtiću (radionice i stručni aktivi)  - skupnog stručnog usavršavanja izvan Vrtića (stručni skupovi u organizaciji Agencije za odgoj i obrazovanje, Zavoda za javno zdravstvo i dr.)  - proučavanje stručne literature, praćenje stručne periodike  Odgojitelj je osviješten da predškolski odgoj od njega zahtjeva cijelo životno i kontinuirano učenje.   1. **SURADNJA S RODITELJIMA**   Osnovna je zadaća suradnje poboljšanje informiranja roditelja te aktivno uključivanje roditelja u odgojno – obrazovni proces.  Dječji će vrtić kroz različite vidove suradnje s roditeljima:  - djelovati na upoznavanje roditelja s metodologijom primijenjenom u odgojno – obrazovnom radu s djecom  - informirati roditelje o Ugovornim obvezama i međusobnim pravima između Dječjeg vrtića i korisnika usluga  - upoznavati roditelje sa provođenjem Sigurnosno – zaštitnog plana i protokola postupanja u kriznim situacijama  - upoznavati s Godišnjim planom rada Dječjeg vrtića te programom Predškole  - unapređivati individualnu suradnju s roditeljima  - pobuđivati interese za aktivnim uključenjem roditelja u odgojno – obrazovni rad  - ukazivati na važnost poštivanja Pravilnika o kućnom redu  Oblici suradnje s roditeljima:  1. Roditeljski sastanci  2. Individualni razgovori  3. Poruke i bilježnice  4. Oglasne ploče  5. Radionice  6. Izlet  **8. SURADNJA S VANJSKIM USTANOVAMA**  Unapređenje kvalitete odgojno-obrazovnog rada zahtjeva suradnju s vanjskim ustanovama, pa je stoga za realizaciju programa predškole planirana suradnja sa sljedećim subjektima:   * Osnovna škola „Kaštanjer“ Pula * Savez sportova grada Pule * Javna vatrogasna postaja Pula * Policijska postaja Pula * HAK * Gradska knjižnica * Zdravstvene ustanove (Dječji dispanzer, Zavod za javno zdravstvo…) * REPUBLIČKA TIJELA I MINISTARSTVA * Ministarstvo znanosti, obrazovanja i športa * Agencija za odgoj i obrazovanje * Dječji vrtići – sudjelovanje u zajedničkim edukacijama, manifestacijama, savjetovanjima  1. **VREDNOVANJE PROGRAMA**   U procesu vrednovanja programa predškole sudjeluju djeca, roditelji, odgojitelji, stručni suradnici i ravnatelj. Odgojitelj vodi pedagošku dokumentaciju (imenik djece, tjedni i dnevni planovi) u koju svakodnevno bilježi svoja zapažanja o aktivnostima i interesima djece. Dokumentiranje aktivnosti djece vršit će se prikupljanjem dječjih slikovnih i pisanih uradaka (dječje izjave, likovni radovi, modeliranja…), foto-dokumentacijom i putem plakata. Načini na koji će se vrednovanje još realizirati su sljedeći: refleksivni praktikumi odgojitelja i stručnih suradnika, izvješća o realiziranom programu, ankete za roditelje o zadovoljstvu realiziranim programom. Rezultati navedenih načina vrednovanja poslužit će kao smjernice za unapređenje odgojno-obrazovnog rada.   1. **FINANCIRANJE PROGRAMA**   Program predškole financirati će se dotacijom nadležnog ministarstva. Ustanova će osigurati sav potreban materijal i sredstva za izradu potrebne didaktike.  Izvori:  *Sredstva osnivača – fizičke osobe*   * Oblikovanje, uređenje i cjelokupno opremanje prostora prema važećim Standardima * Troškovi redovnog poslovanja   *Sredstva iz programa javnih potreba MZO RH*  - subvencija djece u programu predškole   1. **ZAKLJUČAK**   Predškola je priprema djece za polazak u prvi razred osnovne škole. Kroz predloženi program nastojat će se zadovoljiti primarne dječje potrebe, dati im osjećaj sigurnosti i prihvaćenosti.  Program predškole omogućit će svojim polaznicima različite razvojne poticaje, prepoznavanje i prevenciju razvojnih odstupanja te osposobljavanje za obveze koje ih očekuju u školi.  Kroz program predškole utvrđuje se zrelost djece za polazak u školu temeljem praćenja:  - fizičke zrelosti – stupanj tjelesnog razvoja obzirom na dob  - intelektualne zrelosti – koncentracija, govor, opažanje, pamćenje  - emocionalne zrelosti – reakcije primjerene određenoj situaciji  - socijalne zrelosti – prilagođavanje obvezama, stvaranje kruga prijatelja koji ga prihvaćaju kao ravnopravnog partnera.  Provođenjem ovog programa važno je naučiti dijete da poštuje i tolerira različitost među djecom, omogućiti im da se prilagode novoj situaciji, da prihvaćaju pravila ponašanja i razvijaju osjećaj pripadnosti  **12. PRILOZI**  **12.1. DIPLOMA – MAJA PLIŠKO ŠKALIC**  DIPLOMA MAJA.jpg  **12.2. DIPLOMA – SUZANA PRENZ**  DIPLOMA-SUZI.jpg  **13. LITERATURA**     1. Došen-Dobud A., Predškola – vodič za voditelje i roditelje, Alineja, Zagreb, 2001. 2. Državni pedagoški standard predškolskog odgoja i naobrazbe (Narodne novine, 62/08, 90/2010) 3. Hitrec, G., Kako pripremiti dijete za školu, Školska knjiga, Zagreb, 1991. 4. Konvencija o pravima djeteta, UN, 1989. 5. Likierman, H., Muter, V., Pripremite dijete za školu, Ostvarenje, Zagreb 2006. 6. Nacionalni kurikulum za rani i predškolski odgoj i obrazovanje (Narodne novine, 5/15) 7. Pravilnik o obrascima i sadržaju pedagoške dokumentacije i evidencije o odjeci u dječjem vrtiću (Narodne novine, 83/01) 8. Pravilnik o posebnim uvjetima i mjerilima ostvarivanja programa predškolskog odgoja (Narodne novine, 133/97) 9. Pravilnik o sadržaju i trajanju programa predškole (Narodne novine, 107/14) 10. Pravilnik o vrsti stručne spreme stručnih djelatnika (Narodne novine, 133/97) 11. Programsko usmjerenje odgoja i obrazovanja predškolske djece (Glasnik Ministarstva kulture i prosvjete RH 7-8/91) 12. Slunjski, E., Dječji vrtić-zajednica koja uči: mjesto dijaloga, suradnje i zajedničkog učenja, Spektar medija, Zagreb, 2008. 13. Slunjski, E., Kurikulum ranog odgoja, Školska knjiga, 2011. 14. Zakon o predškolskom odgoju i naobrazbi (Narodne novine, 10/97, 10/07 i 94/13) |
| Upravno vijeće na sjednici održanoj 07.09.2018. godine usvojilo je Program rada predškole Dječjeg vrtića Slatki svijet.  PREDSJEDNICA UPRAVNOG VIJEĆA  Tatiana Cerin  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  RAVNATELJICA  Maja Pliško Škalic  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |
|  |
|  |